Mot slutten av 1800-tallet ble festningen benyttet som brakker hvor flere nye bygninger ble lagt til. Mange av disse ble fjernet etter en brann i 1936. Festningen spilte en rolle i løpet av den andre verdenskrigen da den ble benyttet som en del av kystforsvaret som dekket munningen til elven Tyne. Stedet er i dag bevart av English Heritage, den britisk etat med ansvar for å bevare og administrere historiske monumenter i England og for administrasjon av bygningsvern. Stedet er åpent for allmennheten ved en billett som inkluderer vaktrommet og arsenalet hvor besøkende kan se hvordan krigsmateriell og ammunisjon ble trygt håndtert og beskyttet.